cyanic-selkie/wikianc huggingface dataset:
Ventus, Studentmediehuset i Bodø
Formål
I vedtektene for mediehuset står det at "Ventus skal være et fritt og uavhengig studentmediehus som ivaretar  studentene i Bodø sine interesser. Ventus skal gi et tilbud til de  studenter som ønsker å drive med journalistikk på nett, tv, radio og  magasin i papirformat. Ventus skal informere, underholde og skape  engasjement og debatt blant studentene. Ventus skal gjennom sitt  innhold gjenspeile og skildre aktiviteter som foregår i studentmiljøet  i Bodø. Dette gjelder også utenomfaglige saker som kulturarrangementer  og studentpolitiske hendelser, og annet som kan være av interesse for  studenter. Ventus skal drive med nettpublisering, radiojournalistikk,  tv-journalistikk og journalistikk i et månedlig magasin i papirformat".
Joe Satriani
Joe Satriani (født 15. juli 1956 i Westbury, New York) er en instrumental gitarist, og regnes av mange som en av verdens beste i sitt fag. Han har laget mye forskjelligartet, eksperimentell musikk. Da han i 1986 gav ut sitt debutalbum Not of this Earth åpnet han veien for instrumental rock, som var ganske nytt og grensesprengende. Satriani er tydelig inspirert av Jimi Hendrix, Jimmy Page og Jeff Beck.
Biografi
I 1974 studerte Satriani musikk hos jazz-gitaristen Billy Bauer, og jazz-pianisten Lennie Tristano. Tristianis høye tekniske krav påvirket Satrianis gitarspilling. På denne tiden startet Joe selv også å undervise. Gjennom tiden har han blant annet undervist kjente gitarspillere som: Steve Vai, Kirk Hammett (Metallica), David Bryson (Counting Crows), Kevin Cadogan (Third Eye Blind), Larry LaLonde (Primus), Alex Skolnick (Testament), Phil Kettner (Laaz Rockit), Danny Gill og Charlie Hunter.
Satriani spilte i en gruppe som ble kalt The Squares i 1983 da han i stedet begynte å arbeide med innspillinger på egen hånd. Han overtalte de andre i bandet til å støtte opp om hans egen karriere og utgav sin første EP. Den inneholdt seks spor som representerte en banebrytende ny form for gitarrock. I 1986 kom hans første LP ut; den ble utgitt på Relativity Records og produsert av ham selv og John Cuniberti. Den fikk navnet Not of this Earth og viste frem mer av hans repertoar, men fikk en noe lunken mottagelse av kritikere.
Innen hans andre album ble gitt ut året etter, hadde hans tidligere student Steve Vai rukket å bli berømt. Denne berømtheten brukte han blant annet til å skryte uhemmet av hans tidligere lærer i flere intervjuer. Satrianis andre album som kom ut året etter hans første, Surfing With the Alien, ble adskillig mer godt omtalt og han ble på kort tid en meget anerkjent artist. Albumet inneholdt melodier som «Satch Boogie» (Satriani ble kalt «Satch» blant venner), og «Surfing with the Alien», som begge kom inn på de amerikanske hitlistene som henholdsvis nummer 22 og 37. Dette skulle vise seg å bli et godt år for Joe, han fikk senere samme året æren av å turnere sammen med Rolling Stones-vokalist Mick Jagger på hans Australia-turne.
I løpet av de neste årene rakk han å gi ut to album; Dreaming #11 (1988) og Flying in a Blue Dream (1989). Sistnevnte er fortsatt sett på som et av hans beste album noensinne. Likevel er det kanskje The Extremist som av de fleste anses som det aller beste. Dette ble gitt ut i 1992 til strålende kritiker fra media. Av dette albumet kom den store hiten «Summer Song», i tillegg til de noe mer regionale hitene; «Friends» og «Cryin». Albumet er nå sett på som en klassiker i rockens historie.
Deep Purple
Året etter fikk Satriani bekreftelsen på sin suksess da han ble leid inn av Deep Purple som vikar for den nylig sluttede gitaristen Ritchie Blackmore, på Japan turneen til bandet. Turneen ble en så stor suksess for Satriani at han ble bedt om å bli med i bandet på permanent basis. Dette ble derimot forhindret av en langtidskontrakt «Satch» hadde med Sony på denne tiden.
Utstyr
Joe har laget signaturgitarer i samarbeid med Ibanez, som han kalte JS-serien. Disse gitarene får man kjøpt i Norge i tre forskjellige modeller. Prisen strekker seg fra ca. 10 000 kr for den billigste til rundt 20 000 kr for den dyreste. Satriani har også signaturforsterkere i samarbeid med Peavey. Disse er kalt JSX-serien. Joe har også inngått et samarbeid med Vox produksjon av Satchurator, som er en distortion effektpedal.
Utgivelser
Satriani har pr. 2009 over 20 utgivelser, 3 av disse fra G3-turneene. G3-turneene har blitt utgitt både som DVD og CD, i likhet med Satriani Live! og Live in San Francisco. Han ga også ut en dokumentar i 1993 om sitt liv som artist. Denne ble senere gitt ut på DVD i 2003. Dokumentaren hadde navnet The Satch Tapes. Med albumet Engines of Creation som ble utgitt i 2003, ble det laget et «begrenset opplag» album som fikk navnet Additional Creations. Dette besto av 4 forskjellige låter, som hovedsakelig var remixer av låter fra EoC. Dette ekstraalbumet finnes i svært få opplag ettersom det bare ble inkludert i enkelte av de første EoC albumene.
I tillegg til egne utgivelser har Satriani også medvirket på flere album som for eksempel The Yardbirds Birdland og flere Alice Cooper album.
So You Think You Can Dance Australia
So You Think You Can Dance Australia er en australsk TV-sendt talentkonkurranse for å finne Australias favorittdanser. Programmet er Australias versjon av den originale utgaven fra USA, So You Think You Can Dance.
Edouard Gardère
Édouard Gardère (født 25. februar 1909, død 24. juli 1997) var en fransk fekter som deltok i de olympiske leker 1932 i Los Angeles og 1936 i Berlin.
Pavevalget 1061
Pavevalget 1061 var det første pavevalg hvor det nye regelverket innført av pave Nikolas II i 1059 ble brukt. Hovedelementet i reglene var at kun kardinalbiskopene hadde stemmerett.
Edouard Gardère
Gardère ble olympisk mester i fekting under Sommer-OL 1932 i Los Angeles. Han var med på det franske laget som vant i lagkonkurransen i florett.
Art Cube
Art Cube er et visuelt band fra Japan. Bandet ble offisielt formet i februar 2007, men startet ikke aktivitetene sine før nettsiden ble åpnet i november samme år. Deres første konsert ble holdt ved Rock May Kan i Meguro, Tokyo den 12. desember. Fire av de fem medlemmene var frem til Art Cubes formasjon kjent som Brain Hacker.
Edouard Gardère
Fire år senere, under Sommer-OL 1936 i Berlin, vant han sølv i både den individuelle og i lagkonkurransen i florett.
Pavevalget 1061
Nikolas II døde i Firenze den 27. juli 1061. Kardinalbiskopene samlet seg den 30. september 1061 i kirken San Pietro in Vincoli i Roma. De valgte biskop Anselmo de Baggio av Lucca, som tok navnet Aleksander II.
Valget var ikke et egentlig konklave («med nøkkel») idet det ikke var før i 1241 at man begynte å låse inn kardinalene.
U (andre betydninger)
U har flere betydninger
Nyttårsløpet
Nyttårsløpet er en betegnelse som brukes om løp som foregår på nyttårsaften. I Norge er det mange byer og tettsteder som har tradisjoner for å arrangere nyttårsløp, deriblant Fredrikstad, Moss, Trondheim, Egersund, Grenland og Ringerike. Flere av løpene arrangeres med såkalt handikapstart, det vil si at gode løpere får en tidsulempe fra start for å gi alle en tilnærmet lik sjanse for å passere startstreken først.
Trondheim
Nyttårsløpet i Trondheim blir arrangert av Den Norske Maratonklubb, og ble i 2012 arrangert for 44. gang. Løypen er cirka 9 km og går fra Øya over Elgeseter bru, til Kalvskinnet og Ila kirke, videre langs Oslovegen helt til Sluppen, over Sluppenbrua og tilbake over Tempe til målgang rett før St. Olavs hospital. De senere årene har deltakertallet ligget på cirka 50-80 deltakere. Løpet arrangeres med handikapstart. Blant de mer kjente vinnerne de senere årene er Sondre Norstad Moen som i dag er helt i Norgestoppen på langdistanseløp.
Grenland
Nyttårstrimmen (klikk navnet for å komme til egen underartikkel) er et løp som arrangeres av Herkules IF og Gjerpen IF hvert år, og ble i 2012 arrangert for 38. gang. Nyttårsløpet mellom de to byene i Grenland var en gang et av de største trimløpene i landet med flere tusen deltakere og i 1994 ble det satt rekord med 2500 påmeldte. Da joggebølgen sluknet, tørket antallet inn til noen få hundre.
Løpet er 9,3 kilometer langt og går fra Porsgrunn sentrum (rådhusplassen) til Skien sentrum (handelstorget). Traseen starter ved Rådhusplassen i Porsgrunn. Deretter går løypa forbi Bratsberg brygge, over Porsgrunnsbrua, til høyre ved PP-senteret, gamleveien forbi Pors stadion, ut i rundkjøringen ved Kiwi og deretter strake veien til Skien. Ved Union blir løperne ledet under brua og til målgang ved Handelstorget.
Rød kvige
Rød kvige er i jødedommen (hebraisk: פרה אדומה; Parah Adumah) en ungku som blir ofret og brent på bål. Asken dens blir deretter brukt i et renselsesrituale for personer som har blitt urene ved berøring med lik.
Den røde kvigen i hebraisk Bibel og GT
Sitat fra 4.Mos 19:2: "Si til israelittene at de skal komme til deg med en rød kvige som er uten feil og lyte, og som ikke har hatt åk på seg." Med andre ord må den ikke ha hår med andre farger, den må være fullstendig frisk, og må aldri ha vært brukt til noe arbeid. Kua blir så ofret og brent utenfor leiren. Sedertre, isop og karmosinrød ull kastes inn i ilden, og asken som er igjen has i et kar med rent vann.
Vann fra karet blir deretter stenket med en isopkvist på personen som har blitt uren ved kontakt med lik, på den tredje og syvende dagen. Prestene som utfører ritualet blir også urene ved dette. Presten må derfor vaske klærne og kroppen med vann og er uren til kvelden.
I jødisk tradisjon
En rød kvige som oppfyller alle de strenge kravene er en sjeldenhet. Dyret må kun ha én farge, og rabbiene gjennomfører en rekke prøver for å forsikre seg om at for eksempel hårene er helt rette (for å se om den har hatt noe åk). Ifølge jødisk tradisjon er det kun ni røde kviger som har blitt slaktet i tidsrommet fra Moses til ødeleggelsen av Jerusalem i år 70.
Dyrets ekstreme sjeldenhet og det mystiske ritualet som det benyttes i, har gitt den røde kvigen en spesiell status i jødisk tradisjon. Det hevdes å være kroneksemplet på en bibelsk lov som virker å være utenfor all menneskelig logikk, og derfor har et udiskutabelt guddommelig opphav. Fordi den rituelle renheten som oppnås gjennom asken fra en rød kvige er en nødvendig forberedelse for å delta i noen form for tempeltjeneste, har jøder i vår tid forsøkt å finne en rød kvige og gjennomføre ritualet, så de kan gjenoppbygge tempelet. Det eksisterer nemlig detaljerte planer for et tredje tempel i Jerusalem. Nylig ble en ku som ble ansett som mulig kandidat forkastet fordi den røytet svarte hår.
Leting iverksatt av Tempel-instituttet
The Temple Institute, en kontroversiell organisasjon som arbeider for å legge til rette for bygging av et tredje tempel i Jerusalem, har forsøkt å finne kandidater til en rød kvige.
Kilder
Engelsk Wikipedia
Kommunal vei 875 (Karmøy)
Kommunal vei 875 i Karmøy går mellom Norheim og Spanne i Karmøy. Veien hadde opprinnelig betegnelsen fylkesvei 875, den ble omklassifisert til kommunal vei etter åpningen av ny vei mellom Norheim og Raglamyr.
James Kottak
James Kottak (født 26. desember 1962 i Louisville) er en amerikansk trommeslager.
Diskografi
Med Buster Brown Med Montrose Med Kingdom Come Med Michael Lee Firkins Med Wild Horses Med McAuley Schenker Group Med Warrant Med Ashba Med Black Sheep Med Willie Basse fra Black Sheep Med Scorpions Med Kottak
Alle fine damer har ei stygg venninne
Alle fine damer har ei stygg venninne er et musikkalbum utgitt av Tom Mathisen & Herodes Falsk i 1991. Marius Müller er produsent.
Albumet ble nok en hit for duoen. På dette tidspunktet laget de også TV-serier for TVNorge og populariteten var stor. De turnerte jevnlig og ved hjelp av lokalradio og TVNorge, fikk de nesten like stor suksess som den de hadde hatt med Prima Vera ti år tidligere.
Holmestrandtunnelen
Byggingen av Holmestrandtunnelen begynte i 1980 og den ble åpnet 14. mai 1983 for å lede den tette biltrafikken på E18 utenom Holmestrand sentrum. I 2001 ble den nye E18 lagt i egen trasé lengre vest i fylket, og Holmestrandtunnelen ble en del av fylkesvei 313 som går mellom Helland i Tønsberg kommune og Gutu i Holmestrand kommune. Tunnelen har vært stengt for normal trafikk siden 2012 på grunn av Jernbaneverkets utbygging av ny jernbanetunnel gjennom Holmestrandsfjellet, og krever omfattende renovasjon for å kunne åpnes for normal trafikk igjen. Den brukes også til nødutgang fra Holmestrandsporten.
Den har et tverrslag ut i det fri.
På grunn av liten trafikk og høye vedlikeholdskostnader har det vært foreslått å bygge om tunnelen til blant annet byparkering, overnattingssted, museumslager og skitunnel.
Herman Rarebell
Herman Rarebell (født 18. november 1949 i Saarbrücken) er best kjent som tidligere trommeslager i bandet Scorpions fra 1977 til 1995.
Svante Samuelsson
Svante Samuelsson (født 4. september 1972 i Mölndal) er en tidligere fotballspiller fra Sverige.
Svante Samuelsson etablerte seg som en viktig spiller på den sentrale midtbanen i Brann i perioden 1998 til 2001. Selv om Svante Samuelsson kun var noen få sesonger i Brann ble han regnet som en av de beste ballvinnende midtbanespillerne i Tippeligaen på den tiden. Han ble tidlig tildelt supporter sangen for sin oppofrende spillestil: "Se på Svante, han ofrer alt for Brann! Svante, Svante, Svante Samuelsson". På midtbanen til Brann har det ofte vært et problem å dekke "Svante rollen", men med jevne mellomrom har dette blitt løst av lignende spillere som Seyi Olifinjana, Paul Scharner og Rodolph Austin.
Karriere som spiller
(Sist oppdatert 1. februar 2006)
So You Think You Can Dance (Hellas)
So You Think You Can Dance er en gresk TV-sendt talentkonkurranse for å finne Hellas' favorittdanser. Programmet er Hellas sin versjon av den originale utgaven fra USA, So You Think You Can Dance. Programmet går på Mega Channel, og har vært suksess i Hellas i en sesong der vinneren var Loukas Kosmidis.
Bianca (måne)
Bianca er en av de indre månene til planeten Uranus. Den ble oppdaget 23. januar 1986 på bilder tatt av Voyager 2 og fikk den midlertidige betegnelsen S/1986 U 9. Bianca er oppkalt etter søsteren til Katherine i William Shakespeares Troll kan temmes. Den skulle opprinnelig hete Peaseblossom etter en fe i Shakespeares En midtsommernattsdrøm, men på grunn av en nomenklaturkonflikt mellom USA og Sovjetunionen ble navnet Bianca i stillhet valgt av Den internasjonale astronomiske union et par år etter månens oppdagelse. Den bærer også betegnelsen Uranus VIII.
Bianca tilhører Portia-gruppen av måner, som også inkluderer Desdemona, Cressida, Juliet, Portia, Rosalind, Cupid, Belinda og Perdita. Disse månene har lignende baner og fotometriske egenskaper. Uten om banen, radiusen på 27 km og den geometriske albedoen på 0,08 er lite kjent om Bianca.
På bildene fra Voyager 2 synes Desdemona å være et elongert objekt med en store halvakse pekende mot Uranus. Overflaten av månen er grå i fargen.
René Lemoine
René Lemoine (født 29. desember 1905, død 19. desember 1995) var en fransk fekter som deltok i de olympiske leker 1932 i Los Angeles og 1936 i Berlin.
Lemoine ble olympisk mester i fekting under Sommer-OL 1932 i Los Angeles. Han var med på det franske laget som vant i lagkonkurransen i florett foran Italia og USA.
Fire år senere, under Sommer-OL 1936 i Berlin, vant han sølv i lagkonkurransen i florett.
Mäntsälä
Kommunen har en befolkning på (56. største by i Finland) og et areal på 596 km² (198. største by). Mäntsälä grenser til kommunene Borgnäs, Sibbo, Tusby, Hyvinge, Riihimäki, Orimattila, Kärkölä, Pukkila og Askola.
6. serierunde i Tippeligaen 2007
6. serierunde i Tippeligaen 2007 startet torsdag 10. mai klokken 19:00 med Start mot Vålerenga. Runden fortsatte lørdag 12. mai klokken 19:00 med Sandefjord mot Brann. Runden avsluttet med fem kamper søndag 13. mai, fire kamper klokken 18:00 og én kamp 20:00.
Llandrindod Wells
Llandrindod Wells (walisisk Llandrindod) er administrasjonsbyen i Powys, Wales. Den ble grunnlagt som et kursted, noe som er årsaken til wells (brønner) i navnet.
Den angivelige helsebringende effekten i vannet på stedet var kjent av romerne, og etter å ha vært glemt i middelalderen ble dette igjen kjent i det 17. århundre. Det fantes da ingen by på stedet, bare noen spredte hus, et vertshus og to kirker fra det 13. århundre, som begge forøvrig fortsatt er i bruk. I 1749 kjøpte en entreprenør ved navn Grosvenor noen hus som han utvidet og satte i stand til å ta imot gjester. Etterhvert bygde han også et stort hotell, med plass til flere hundre gjester. Han fikk i 1756 dr. Wessel Linden til å gå god for vannets effekt. Hotellet var i drift i omkring 40 år, og fikk etterhvert et dårlig rykte. Det er uklart når det stengte, men en gang etter 1787 ble det revet.
I 1865 nådde jernbanen stedet, og dermed ble det betraktelig lettere å reise til dit. I viktoriansk tid var det meget populært å reise på kuropphold, og Llandrindod Wells er et vakkert sted som tiltrakk seg mange. Dermed fulgte en rask vekst. I 1880 la grevskapet Radnorshire sin administrasjon til Landrindod Wells, noe som ytterligere styrket veksten. Det ble bygget opp en rekke fasiliteter for turister, og byen fikk kapasitet for 80 000 besøkende i året.
Veksten fortsatte inn i det 20. århundre. Etter utbruddet av første verdenskrig ble det færre turister, og det var vanskelig å komme i gang igjen etter krigens slutt. Så kom depresjonen i 1930-årene, og deretter konkurranse fra en rekke byer lands kysten som tilbød frisk sjølust og fine strender. Byen hadde dermed mistet mye av grunnlaget for sin rikdom.
Andre verdenskrig ble nådestøtet for kurstedet. Det som reddet byen var dens rolle som administrasjonsby for grevskapet, og senere for hovedområdet Powys, som i tillegg til mange arbeidsplasser i administrasjonen også førte til at man klarte å tiltrekke en del lett industri.
Av severdigheter har byen et bymuseum, en grotte og Den nasjonale sykkelutstilling. Det arkeologiske området ved Castell Collen, med funn fra romersk tid, ligger like ved.
Wimbledon-turneringen 2004
Wimbledon-turneringen 2004 ble spilt mellom 21. juni og 4. juli i London og var en Grand Slam-turnering i tennis på gress. Herrenes singlefinale ble vunnet av Roger Federer fra Sveits, som også vant året før, og russiske Marija Sjarapova vant dametittelen. Double-turneringen for herrer ble vunnet av det svensk / australske paret Jonas Björkman / Todd Woodbridge, som tok sin tredje strake Wimbledon-doubletittel. Double for damer ble vunnet av australske Rennae Stubbs og Cara Black fra Zimbabwe. Black vant også mixeddoublen sammen med sin bror, Wayne Black.
Hamas
Hamas, akronym for Harakat al-Muqawamah al-Islamiyyah (arabisk for Islamsk Motstandsbevegelse), er en palestinsk, islamistisk/nasjonalistisk, paramilitær og politisk organisasjon som er ledet av Khaled Mashaal. Hamas har sterkest oppslutning på Gazastripen, men har også tilhengere på Vestbredden og i palestinske flyktningleirer utenfor det palestinske selvstyrte området. Organisasjonen ble grunnlagt i 1987, som en reaksjon på den israelske okkupasjonen. Den består av de paramilitære Qassambrigadene, en hjelpeorganisasjon og et politisk parti.
Hamas er en omstridt organisasjon og enkelte stater regner den som en terrororganisasjon. Blant disse er Israel, EU, Tyskland, USA, Canada og Japan. I tillegg er organisasjonen forbudt i Jordan, til tross for at den ikke regnes som en terrororganisasjon. Organisasjonen er også i praksis forbudt i Saudi-Arabia, som regner den som en del av Det muslimske brorskapet, som anses som en terrororganisasjon. Storbritannia og Australia regner dens militære fløy, Izz ad-Din al-Qassam-brigadene, som en terrororganisasjon uten å regne hele Hamas som terrorister. Verken FN, eller land som Russland , Kina , Brasil , Sveits , Tyrkia og Qatar regner den som en terrororganisasjon. Egypts myndigheter svartelistet også organisasjonen som en terrororganisasjon i 2014, men Hamas-forbudet ble fjernet noen måneder senere. Norge regner ikke Hamas som en terrororganisasjon, til tross for at enkelte politikere har tatt til orde for å svarteliste organisasjonen.
Hamas har angrepet israelske militær- og sikkerhetsstyrker, og står bak flere selvmordsaksjoner mot Israel i kampen mot okkupasjonen av de palestinske territoriene.
Hamas har tradisjonelt vært avvisende overfor Israel og har nektet å anerkjenne landets eksistens. Men i de senere år har deres holdning til dette vært mindre bastant. Den 27. juni 2006 godkjente Hamas, sammen med den rivaliserende Fatah-bevegelsen, Fangedokumentet, som ifølge enkelte kommentatorer skulle inneholde en indirekte anerkjennelse av Israels rett til å eksistere. Den samme påstanden kom da Palestina ble oppgradert til å være observatørstat. I 2010 uttalte Aziz Dwaik, leder for Det palestinske lovgivende råd og Hamas' viktigste representant på Vestbredden at «Hamas har akseptert Israels rett til å eksistere og er forberedt på å fjerne programpunktet om å knuse den jødiske staten». Flere motstridende uttalelser har falt i ettertid.
Ideologi og mål
Hamas ble grunnlagt i 1987 i Hebron av sjeik Ahmed Yassin, Muhammad Jamal al-Netshen fra Hebron, Jamal Mansour fra Nablus, sjeik Hassan Yousef, Mahmud Muslih fra Ramallah, Jamil Hamami fra Jerusalem og Ayman Abu Taha fra Gaza som en gren av Det muslimske brorskap og har som målsetting å erstatte de okkuperte områdene med en islamsk stat.
Hamas-charteret fra august 1988 erklærer at hele Palestinaområdet er muslimsk land som aldri kan overgis til ikke-muslimer.
Sionismen
I innledningen til Hamas-charteret slås det fast at «Vår kamp mot jødene er svært omfattende og alvorlig». Charteret refererer eksplisitt Sions vises protokoller og forholder seg til dem som om de var autentiske.
Artikkel 32 i Hamas-charteret slår fast:
Hamas-charteret kommer også med en rekke referanser til frimurerne, Rotary og Lions som noen av de «hemmelige brorskapene» som «sionistene» kontrollerer. «Sionistene» blir også anklaget for å ha stått bak såvel den franske revolusjon som den russiske revolusjon. Jødene sto dessuten, ifølge programmet, bak første verdenskrig, da de klarte å ødelegge det islamske kalifatet, og også andre verdenskrig.
I charteret slås det fast at det overordnede målet til Hamas er å gå foran i kampen mot jødene til islam har utslettet Israel, og Allahs seier er realisert i hele verden:
Endring og reform
I januar 2006 publiserte Hamas-lista «Change and Reform» en offisiell plattform for det palestinske valget som ifølge avisa Haaretz var beviselig mer moderat enn charteret fra 1988.
Forsoningen mellom Hamas og Fatah-bevegelsen som fant sted våren 2011 innebærer at Hamas anerkjenner Israels folkerettslige grenser fra 1967.
Hamas-ledelsen selv synes å mene at organisasjonens ideologi, siktemål og aktiviteter er tydelig forvrengt i vestlige media.
Humanitær virksomhet
Ved siden av sin politiske virksomhet har Hamas et utstrakt nett av sykehus, eldrehjem, barnehager, skoler og andre utdannelsesinstitusjoner i Palestina, i all hovedsak på Gazastripen. Disse institusjonene opererer tildels på siden, tildels parallelt med myndighetenes tiltak. Organisasjonen bidrar i tillegg med økonomisk og annen støtte til nødlidende. Ifølge den israelske forskeren Reuven Paz består «omtrent nitti prosent av organisasjonens totale virksomhet av sosiale, kulturelle, utdannelses- og velferdsorienterte tiltak.»
Historie
Før intifadaen brøt ut på 1980-tallet, var den religiøse, sosiale bevegelsen Al-Majama Al-Islami en viktig kilde til rekrutteringen av Hamas-aktivister. Mange av seniormedlemmene i Al-Majama stod i samband med intifadaen fram som hovedledere i Hamas. Det kunne være alt fra undergrunnsvirksomhet til åpne folkemøter. Terrorangrep på sivile jøder og drap på arabiske «kollaboratører» gav dem stadig flere tilhengere blant palestinerne.
Grunnlaget for det militære apparatet ble lagt i 1982 av sheik Ahmed Yassin og et flertall av aktivister fra Al-Majama. De la også grunnlaget for den kampen Hamas fører mot rivaliserende palestinske grupper. Da virksomheten ble avslørt i 1984, ble Yassin dømt til 13 års fengsel, men slapp ut etter kort tid som ledd i den såkalte «Jibril-utvekslingen» (mai 1985). Etter å ha sluppet fri fra israelsk fangenskap, fortsatte Yassin sitt arbeid.
Selve navnet «Hamas» dukket første gang opp på en løpeseddel i januar 1988. Sommeren 1988 offentliggjorde Hamas' stiftelsesdokument.
Fra begynnelsen av het det at man skulle kjempe mot kjettere og kollaboratører, i tråd med programerklæringen til Det muslimske brorskap. Etter at den første intifadaen brøt ut, stod Hamas bak en rekke angrep på israelske mål, de fleste nord i Gaza. Klimaks i disse handlingene ble nådd da den israelske soldaten Avi Sasportas kidnappet og myrdet i februar 1989. I mai samme år ble en annen soldat, Ilan Sagde'adon, tatt til fange og henrettet.
Jehaz Aman-fylkingen ble stiftet tidlig i 1986 av sheik Jassin sammen med to av medarbeiderne hans, som var aktive i Al-Majama. Mot slutten av 1986 og i begynnelsen av 1987 begynte Jassin arbeidet med å sette sammen tropper under tittelen MAJD, en gruppe som hadde til formål å drepe «vantro» og «kollaboratører». Slik fortsatte det inntil intifadaen brøt ut, og MAJD-gruppene ble en del av Al-Majahadoun-nettverket.
Valgseier 2006
Ved valget til Palestinsk lovgivende forsamling (Palestinian Legislative Council, forkortet PLC) 26. januar 2006 fikk Hamas som deltok i valget under navnet Forandring og reformer, 74 av i alt 132 representanter i forsamlingen. Fatah-bevegelsen oppnådde 45 mandater mens fire småpartier og uavhengige kandidater tilsammen fikk 13 plasser i henhold til de endelige valgresultatene som ble offentliggjort 29. januar 2006.
Valget foregikk på en demokratisk måte, og det var 185 valgobservatører fra 23 EU-land til stede.
Fangedokumentet fra 2006
27. juni 2006 godkjente Hamas, sammen med den rivaliserende Fatah-bevegelsen, Fangedokumentet, som ifølge enkelte kommentatorer skulle inneholde en indirekte anerkjennelse av Israels rett til å eksistere. Hamas har imidlertid slått fast at egen stat på Vestbredden og Gaza bare er en begynnelse. De tror at fremtidens palestinske generasjon vil ta tilbake alt det som de anser som deres historiske hjemland. Samme dag som fangedokumentet ble undertegnet, presiserte Hamas-ministeren Abdel Rahman Zeidan overfor BBC at den nye avtalen ikke sa noen ting om Hamas' forhold til Israel:
BBCs korrespondenter mener denne utelatelsen er bevisst.
Kilder i Hamas har sagt til den britiske kanalen at hele Israel er bygget på palestinsk land. De tror at opprettelsen av en palestinsk stat på Gaza og Vestbredden kun er første skritt i prosessen, og ikke siste skritt.
Økoby
Økobyer (eller bærekraftige byer) planlegges med fokus på en bærekraftig utvikling og byenes totale miljøpåvirkning (økologisk fotavtrykk). Byene forsøker bla. å redusere forbruket av energi og vann og utslippene av CO2 og forurensning. «Kompaktbyen» er et forbilde i planleggingen. I en tett by reduseres energi- og transportbehovet og det er enklere å bygge ut velfungerende kollektivtrafikk. En økoby skal sikre et godt bymiljø og gode rekreasjonsområder for befolkningen. Biologisk mangfold skal bevares både internt i byen og i omgivelsene.
Begrepet økoby kommer fra engelsk eco-city. Man kan diskutere om det er et heldig begrep, da man kan få inntrykk av at en økoby er noe helt spesielt, litt på siden av vanlig byutvikling. Sett i lys av vår tids miljøproblemer og klimaendringer er økobyens målsettinger noe alle byer bør jobbe mot.
Kharybdis
Kharybdis (gresk: Χάρυβδις) er i gresk mytologi og diktning et farlig sjøuhyre som truet sjøfarende menn. Kharybdis forvandlet seg til en malstrøm og forsøkte å gjøre seg av med Odyssevs ved å presse ham mot klippedemonen Skylla.
Havets farer
Sjøuhyret Kharybdis levde under et lite berg på den ene siden av et smalt sund. På motsatt side bodde Skylla, et annet sjømonster under et langt større berg. Begge sider av sundet er innenfor skuddvidden av en pil, og sjøfolk forsøkte således å unngå komme for nært noen av dem. «Mellom Skylla og Kharybdis» ble et fast ordtak om å velge mellom to onder, tilsvarende «mellom barken og veden». Tre ganger om dagen svelget Kharybdis store mengder med vann før hun blåste det ut igjen og skapte således en stor malstrøm som var i stand til å trekke et skip under vann. I en den variasjoner av fortellingen er Kharybdis en stor malstrøm eller legemliggjøringen av denne.
En senere myte har gjort Kharybdis til en datter av Poseidon og Gaia, og en meget grådig kvinne. For å tilfredsstille sin appetitt stjal hun krøtter fra Herakles. Det gjorde Zevs meget irritert og han forvandlet til et monster som straff.
Senere, strandet på en flåte, ble Odyssevs sugd tilbake gjennom stredet for å møte Skylla og Kharybdis atter en gang. Denne gangen passerte han nær Kharybdis. Hans tømmerflåte ble sugd inn i Kharybdis' mage, men denne gangen overlevde han ved å klamre seg til fikentre som vokste på et berg over hennes bol. På den neste utstrømningen av vann, ble hans flåte sendt ut og Odyssevs fikk tak i den og padlet trygt av sted.
Den teoretiske størrelsen på Kharybdis er uklar, dog for å kunne nedlegge greske skip måtte malstrømmen være minst opptil tyve meter på tvers. Kharybdis har blitt assosiert med Messinastredet mellom sørlige av Italia og Sicilia. Hvor Kharybdis er lokalisert her er i forbindelsen med malstrømmen som faktisk eksisterer, grunnet havstrømmer som møtes, men den er sjelden farlig.
Ettersom myten om Skylla og Kharybdis er gresk, eksisterte myten før Messinastredet ble tilskrevet som deres bolig og etter at grekerne oppdaget stredet og således benyttet gamle myter på et nytt sted. Odysseen antyder at det var begrenset kunnskap om den vestlige delen av Middelhavet om den tid som eposet beskriver. Også den greske fortellingen om Jason og hans argonauter inneholder figuren Skylla. Sundet mellom det greske fastlandet og øya Lefkada har blitt foreslått som et tidligere sted for myten.
Odysseen
Mange steder innenfor eposet får Odyssevs hentydninger om anstrengelsene til Poseidon og havmonstre flere steder i havet. Odyssevs møter både Skylla og Kharybdis mens han ror gjennom et trangt sund. Han beordrer sine menn om å unngå Kharybdis, noe som fører dem nærmere Skylla og seks av hans menn blir drept.
Det er voldsomme krefter i virksomhet, i henhold til eposets beskrivelse:
Senere er Odyssevs strandet på en tømmerflåte og blir feid gjennom sundet for å møte Skylla og Kharybdis for andre gang. Denne gangen passerer han nær sistnevnte. Hans flåte blir sugd inn i uhyrets mage, men han overlever ved å klynge seg til et fikentre som vokser på berget over hennes bol. Ved den neste utstrømmen av vann ble hans flåte sendt ut igjen, Odyssevs kommer seg på den og padler av sted til tryggheten.
Jason og argonautene
Helten Jason og hans argonauter var i stand til å unngå farene da de ble rettledet av gudinnen Thetis, en havnymfe som var datter av Nerevs, også en havgud.
Aristoteles' Meteorologika
Filosofen Aristoteles forteller en historie om Æsop i konflikt med en fergemann og knytter til ham myten om Kharybdis. Hun tok en gulp av havet og førte fjellene innenfor synsvidde; øyene opptrådte etter hverandre. En tredje gulp vill tørkelegge sjøen helt.
Hovind
Hovind er et etternavn som stammer fra stedet Hovin i Ullensaker.
Hovind er en norrønt navn som antageligvis speiler tilbake på et geografisk sted som fungerte som et gudehov, hvor man ofret til gudene.
Horatio Carter
Horatio Stratton «Raich» Carter (født 21. desember 1913 i Sunderland, død 9. oktober 1994 i Willerby) er en tidligere engelsk landslagsspiller i fotball. Han var også manager for fire engelske fotballklubber.
Biografi
Horatio Carter, ofte kalt Raich Carter, startet sin fotballkarriere som amatør i Sunderland november 1930. Et år senere ble han profesjonell i samme klubb og han var i Sunderland fram til desember 1945. I løpet av denne perioden fikk han med seg et ligamesterskap i 1935/36-sesongen, et cupmesterskap i 1937 og seks landskamper for England.
I desember 1945 ble han kjøpt av Derby County for £6 000, og også i denne klubben var han med på å vinne FA-cupen. I mars 1948 gikk han til Hull City der han ganske raskt ble spillende manager. Også i denne klubben hadde han suksess, Hull vant 3. divisjon, avdeling nord i 1948/49. Han gav seg som manager i Hull i september 1951, og som spiller i april 1952. I januar 1953 gjorde han comeback i den irske klubben Cork Athletic, men i mai 1953 la han opp som fotballspiller for godt.
Horratio Carter debuterte på mot  den 14. april 1934. Han spilte 13 landskamper, og scoret 7 mål for England.
Som heltidsmanager var hans første jobb Leeds United, og han var 5 år i denne klubben. Deretter ble det tre år i Mansfield Town, og tre år i Middlesbrough.
Not Too Late
Not Too Late er det tredje albumet av den amerikanske sangeren Norah Jones. Albumet ble sluppet 30. januar 2007, og ser så langt ut til å falle i god jord både hos anmeldere og salgsmessig. Albumet gikk rett til topps på listene i en rekke land, deriblant Norge.
I motsetning til Jones' tidligere album, har hun skrevet alle sangene selv.
Honddu
Honddu er en elv i Wales. Den renner ut i Usk ved sentrum i byen Brecon i Powys. Elven har gitt Brecon sitt walisiske navn, Aberhonddu.
So You Think You Can Dance (Malaysia)
So You Think You Can Dance er en malaysisk talentkonkurranse for å finne Malaysias favorittdanser. Programmet er Malaysias versjon av den originale utgaven fra USA, So You Think You Can Dance. Programmet går på 8TV, og har vært suksess i Malaysia i to sesonger der vinnerne har vært
Svartrygget sjakal
Svartrygget sjakal eller svartryggsjakal (Lupulella mesomelas) er en av to arter med sjakaler (Lupulella) og tilhører hundefamilien. Den ble inntil nylig regnet til slekten Canis. Den er endemisk for Afrika og finnes i to distinkte populasjoner, en i øst og en i sør, separert fra hverandre med cirka 900 km. Disse populasjonen skilte lag alt for cirka 2,5 millioner år siden. Det kan derfor tenkes at arten deles i to arter, men mer forskning er nødvendig for å avgjøre dette spørsmålet. Svartryggsjakalen er et rovpattedyr på størrelse med en mindre mellomstor hund og regnes som en av Afrikas mest suksessfulle rovdyrarter.
Beskrivelse
På swahili kalles den «bwegha». Svartryggsjakalen blir av og til også kalt sølvrygget sjakal eller sølvryggsjakal, noe som tilskriver seg fargen på ryggen. Den har en karakteristisk sort sadel (som av og til kan ha større eller mindre innslag av sølvgrå behåring) over ryggen. Pelsfargen som sådan er rødbrun-brun, mot noe lysere (blekere) farge i buken, innsiden av lårene og nederst på bena, foran på brystet, halsen og på undersiden av underkjeven.
Kroppen er langstrakt og ekstremitetene lange og slanke. Halen har kraftig busket behåring som blir mørkere utover mot haletippen, som er helt sort. Hodet er relativ lite og triangulært i formen. Den har et langstrakt, smalt (rødrevelignende) snuteparti (smalere og lenger enn hos stripesjakalen og gullsjakalen). Øynene er skråstilte og den har store stående ører.
Lengden er ca. 70–100 cm (eksklusiv hale) og skulderhøyden ca. 28–40 cm hos voksne individer. Vekten ligger på ca. 5–12 kg. Tispene (i snitt ca. 7,7 kg) blir gjerne noe mindre enn hannene (i snitt ca. 8,4 kg), men kjønnspreget er ikke utpreget. Som hovedregel varierer denne sjakalen i størrelse fra område til område. Det er kjent at den sørafrikanske underarten i snitt har noe lengre skalle (som er nærmest pæreformet) en den østafrikanske.
Anubis-teorien
Svartryggsjakalen er utvilsomt den mest karakteristiske av sjakalene. Den er slankere bygget og har store karakteristiske stående ører. Til tross for at det aldri er funnet bevis for svartryggsjakal nord for det sørlige Etiopia, må det være denne sjakalen de gamle egypterne har brukt som forbilde for dødsguden Anubis. De andre passer nemlig ikke like godt inn i det bildet som ble tegnet av dødsguden. Med tanke på svartryggsjakalens manglende utbredelse til egyptiske områder er det allikevel tvilsomt om sjakalen kan være opphavet til Anubis. Det eneste logiske alternativet er trolig en type urhund alá tesem, selv om de fleste egyptologer ser ut til å mene at det er en sjakal som har vært modell.
Underartene
Hele seks underarter av svartryggsjakalen har blitt beskrevet (Allen, 1939), men i dag anerkjennes kun to. I 1977 anerkjente Coetzee fem underarter, mens Meester i 1986 klassifiserte alle som samme underart, selv om han nevnte to andre underarter i den østlige regionen. I 1997 klassifiserte imidlertid Kingdon svartryggsjakalen i to distinkte underarter, en i det sørlige Afrika og en i de østlige delene av Afrika. Han nevnte de tre andre som varianter innenfor disse. Et av argumentene for de to underartene var lengdeforskjellen på skallen. Den sørafrikanske underarten er dessuten i snitt noe større enn den østafrikanske.
Inndeling
Inndelingen følger i hovedsak Lindblad-Toh et al. (2005), med noen nye oppdateringer. Inndelingen av søramerikanske rever følger Tchaicka et al. (2016). Inndelingen av sjakaler i en selvstendig gruppe følger Atickem et al. (2018).
Fylogeni
Inndelingen under følger Rutkowski et al. (2015). Det er igangsatt studier som forhåpentlig vil avdekke om stripsjakal (C. adustus) og svartryggsjakal (C. mesomelas) bør innlemmes i en selvstendig slekt.
Geografisk utbredelse
Fossile funn bekrefter at svartryggsjakalen fantes for 2-3 millioner år siden i Kenya, Tanzania og Sør-Afrika (Savage, 1978). Det er imidlertid aldri funnet fossiler lenger nord enn det sørlige Etiopia, noe som indikerer at den har vært endemisk for områdene sør for Sahara. Der finnes den i to distinkte populasjoner, en i Øst-Afrika og en i Sør-Afrika, som skilles av en avstand på ca. 900 km.
I den østafrikanske regionen inkluderer utbredelsesområdet land som Djibouti, Eritrea, Etiopia, Kenya, Mosambik, Sudan, Somalia, Tanzania, Uganda og Zimbabwe.
Tux
Tux er den offisielle Linux-maskoten tegnet av Larry Ewing i 1996, som et resultat av en logo-konkurranse. Larry tegnet Tux på frihånd med tegneprogrammet GIMP.
Svartrygget sjakal
Geografisk utbredelse
I den sørafrikanske regionen inkluderer utbredelsesområdet land som Angola, Botswana, Lesotho, Namibia, Sør-Afrika og Swaziland.
Atferd og reproduksjon
Svartrygget sjakal regnes som døgnaktiv, men den er gjerne mest aktiv i grålysningen og skumringen. I områder der de gjerne forfølges av mennesker blir de gjerne nattaktive. Det har også blitt registrert at denne sjakalen er mest aktiv i den intermediære månefasen natterstid, mens de blir mindre aktive når det er fullmåne eller nymåne (Ferguson m.fl., 1988). Svartryggsjakalen er kjent for å være svært vokale og har et stort forråd av lyder.
Tux
Tux er en forkortelse for Torvalds Unix. Det er altså ikke en forkortelse for tuxedo (smoking), selv om mange nok assosierer smoking med pingviner. Navnet Tux ble forøvrig første gang brukt av James Hughes.
Svartrygget sjakal
Atferd og reproduksjon
Svartryggsjakaler er monogame og danner parforhold som normalt varer livet ut. De er svært territoriale og forsvarer reviret aggressivt mot inntrengere. Territoriene varierer i størrelse etter tilgangen på mat. I sør er gjennomsnittet cirka 18,2 km², mens det i Kalahari er cirka 4,3 km².
Sjakalene danner små grupper, som består av foreldre og deres nærmeste avkom. Eldre søsken fungerer som «hjelpere» og bidrar til oppdragelsen og pass av valper. Studier har vist at par som ikke har slike hjelpere i større grad taper valpene til andre rovpattedyr.
I sør er paringstiden mellom mai og august. Tispene går drektige i ca. 60 dager før valpene fødes. Kullet, som fødes i et hi, består i snitt av seks valper. Tispa ammer valpene i tre uker før de viser seg ute. De blir avvent i 8-9 ukers alderen og er fullstendig uavhengig av hiet etter 14. uke. Ungdyr fra tidligere kull hjelper til med valpepasset. Valpene når seksuell modenhet ved ca. elleve måneder.
Habitat og matvaner
Svartryggsjakalen regnes som altspisende. Dietten varierer i takt med tilgangen på føde. De jakter opportunistisk i grupper når et passelig bytte er tilgjengelig. Parvis jakt har en suksessrate på ca. 67%, men denne synker til ca. 16% om den jakter alene (Wyman, 1967). Små pattedyr, reptiler, fugl og fugleegg, kadavere og mat som måtte ligge igjen etter mennesker er den mest vanlige kosten, men den spiser også fisk og sel (Namibiakysten), virvelløse dyr og planter og frukt om anledningen byr seg. Stor tilpasningsevne og variert kosthold regnes som hovedårsaker til dette rovdyrets suksess.
Annet
Arten er i henhold til IUCNs rødliste for truede arter livskraftig, selv om bøndene i leveområdet på første halvdel av 1900-tallet gjorde hva de kunne for å kvitte seg med den. I den kampen ble det brukt alt fra feller og våpen til gift og gass, uten å lykkes. Arten nevnes ikke av CITES.
Det er kjent at svartryggsjakalen tar buskap om anledningen byr seg, noe som fører til at bøndene i Afrika fortsatt ser på den som en plage og gjør hva de kan for å begrense populasjonene. Likeledes er det kjent at svartryggsjakalen er bærer av rabies, noe som blant annet har ført til at den brukes i forskning for utvikling av ny rabiesvaksine.
Llanidloes
Llanidloes er en by i Powys i Wales. Elven Severn har sitt utspring rett ved byen.
En markedshall fra 1600 og en sognekirke fra det 15. århundre med tretak er bevart i byen. Det er også et museum.
Llanidloes var åsted for en av Chartistbevegelsens store demonstrasjoner i 1839.
Johan Lind
Johan Emil «Bulle» Lind (født 9. januar 1942 i Mosjøen) er en norsk tidligere skøyteløper. Han representerte Hamar Idrettslag.
Lind deltok under vinter-OL for Norge i 1968 i Grenoble med 29.-plass på 500 meter og i 1972 i Sapporo med 18.-plass på 500 meter. Han deltok også i det uoffisielle VM på skøyter, sprint i 1970 (ISU Sprint Championships) med 15.-plass, og VM på skøyter, sprint i 1973 med 37.-plass samt VM på skøyter, sprint i 1974 med 21.-plass.
Lyn
Et lyn er en stor elektrisk utladning mellom sky og jord eller sky og hav, eller mellom sky og sky. Et lyn er en stor lysbue som ledes av jordens atmosfæriske luft. Lynet består av en kort serie elektriske strømpulser. Lynstrømmen løper gjennom luften ved at det dannes en elektrisk ledende kanal som strømmen kan løpe gjennom. Drivkraften er en elektrisk spenningsforskjell som oppstår ved at luftens molekyler omdannes til ioner. Mens lynstrømmen løper gjennom kanalen omdannes molekylene til plasma, og det er typisk 30 000 °C i lynkanalen.
Typisk fronttid for en virkelig lynstrøm er 0.7-8 ms.
For at lynet skal starte skal det være et spenningsfelt på ca. 200-1000 volt per millimeter.
Lynkanalens form
Lynets kanal er ikke en rett loddrett linje som man umiddelbart ville forvente, men derimot har den mange sidekanaler og knekker – faktisk er den beste modell for lynets form en fraktal. Lyn er elektrisitet, men før det ble kjent ble lynet kalt " guds vrede".
Avstandsmåling
En kan måle en omtrentlig avstand fra lynet nokså enkelt. Lysglimtet vil vi se så godt som øyeblikkelig (lysets hastighet er ca. 300 000 000 m/s), men lydens hastighet er langt lavere – ca. 330-340 m/s (hastigheten avhenger av lufttrykk og temperatur). For hvert sekund reiser altså lyden en tredels kilometer, så om man har talt til 9 sekunder før den første knitringen høres, så vil lyden ha reist 3 kilometer vekk fra lynkanalen.
Sammenligning mellom lysstoffrør, neonrør og lyn
Et lysstoffrør og neonrør virker også ved at det løper en strøm gjennom henholdsvis kvikksølv-plasma og neon-plasma. Så lenge vi gir rørene strøm og spenning, så lyser de.
Hyppighet
Hyppigheten av lynnedslag er generelt størst over, eller nær, landområder i tropiske- og subtropiske strøk. Norge ligger i en del av verden med forholdsvis få lynnedslag. Hyppigheten er størst i sør, hvor det årlig er i gjennomsnitt ca. 0,5 nedslag pr. km²., med store distriktsvise forskjeller. I 2003 ble det registrert 176 365 nedslag til bakken i hele landet, som er det høyeste antallet som til nå er registrert. På verdensbasis bryter det ut rundt 100 lyn i sekundet. Den 4.8.2014, året med en særs varm sommer, ble rekorden slått og det ble telt 178.663 lyn i løpet av 24 timer, 2298 flere enn den tidligere rekorden.
Ulrich Roth
Ulrich Roth (født 18. desember 1954 i Düsseldorf), også kjent som Uli Jon Roth, er en gitarist og en tidlig bidragsyter til den nyklassiske metalsjangeren. Han var også gitarist i Scorpions fra 1973 til 1978. Han har senere utgitt album med backingbandet Electric Sun og som soloartist, noen ganger sammen med Sky Orchestra.
Lyn
Anbefalt oppførsel i tordenvær
Hvert år blir rundt 35 personer truffet av lyn i Norge. Langt over 90 % overlever. Dette er noen anbefalinger for å unngå å bli truffet og for å øke sjansen for overlevelse hvis man likevel blir truffet:
Lynnedslag kan være dødelige, men en person som er rammet av lynnedslag kan ofte bli gjenopplivet gjennom rask førstehjelp, som munn-til-munn-metoden, hjertemassasje eller bruk av elektrisk hjertestarter. Hvis flere er truffet av lyn, prøv først å redde de som ser ut til å være døde; de som viser livstegn vil sannsynligvis overleve på egen hånd.
Ulrich Roth
Ulrich Roth er bror til gitaristen Zeno Roth (1956-2018).
Lyn
Eksterne lenker
Åska
Spesidal
Vanlig forekommende skriveform.
Pontdolgoch
Pontdolgoch (walisisk: Pont-dôl-goch) er en liten landsby i Powys, Wales. Navnet er walisisk for «broen over den røde engen», som refererer til et blodig slag som skal ha stått på stedet.
Borgnäs
Borgnäs (finsk: Pornainen) er en kommune i landskapet Nyland i Finland. Borgnäs grenser til kommunene Borgå, Sibbo, Mäntsälä og Askola.
René Bondoux
René Henri Georges Bondoux (født 26. mai 1905 i Bar-sur-Aube, død 6. mai 2001) var en fransk fekter som deltok i de olympiske leker 1932 i Los Angeles og 1936 i Berlin.
Fire år senere, under Sommer-OL 1936 i Berlin, vant han sølv i lagkonkurransen i florett.
Nummi-Pusula
Nummi-Pusula er en tidligere kommune i landskapet Nyland i Finland. Kommunen hadde en befolkning på rundt og et areal på 505 km². Nummi-Pusula var en finskspråklig kommune som grenset til kommunene Lojo, Salo, Somero, Tammela, Högfors og Vichtis.
Nummi-Pusula kommune ble dannet i 1981 gjennom sammenslåing av kommunene Nummis og Pusula. Den 1. januar 2013 ble Nummi-Pusula og Karislojo slått sammen med Lojo.
Flere bedrifter innen metall- og treindustri ligger i Nummi-Pusula. Blant disse nevnes hydraulikkfirmaet Nurmi hydraulics og pumpeprodusenten Pumppulohja.
Visvas
Visvas var en visegruppe fra Oslo som spilte musikk for barn. Gruppen ble stiftet på begynnelsen av 70-tallet og utmerket seg med å lage humoristiske og utradisjonelle barnesanger. Gruppen ga ut 9 album i perioden 1973 til 1987, blant annet to album med musikk til den svenske TV-serien Albert Åberg. De vant Spellemannprisen 1976 for Maleri av Visvas og Spellemannprisen 1984 for Kompis med Albert Åberg, begge i klassen barneplate.
Gruppen hadde gjennom karrieren en rekke endringer i besetningen, og Andris Snortheim (1950-2016) var den eneste som var medlem hele tiden.
Tusby
Tusby (finsk: Tuusula) er en kommune i landskapet Nyland i Finland. Kommunen er enspråklig finsk. Tusby grenser til kommunene Vanda, Nurmijärvi, Hyvinge, Mäntsälä, Träskända, Sibbo og Kervo.
Rolândia
Rolândia er en kommune i delstaten Paraná i sørregionen av Brasil.